Yidir

Yidir (25 tuber 1949 - 2 mayyu 2020), (isem-is n tidet: Ḥamid Ceryat) d acennay Aqbayli ilulen deg useggas n 1949 deg taddart n At Laḥsen (tama n At Yenni) di tmurt n Yiqbayliyen, Yeɣra taɣul n tesnakalt acku iɣil ad yexdem deg n usufeɣ d tmguri n upitrul maca yufa-d iman-is deg wannar n ccna. Deg useggas n 1973 yebda aberid-is s ugacur imi yella d imeddzi n yiwet n tnaẓurt n ccna deg umaṭaf n Teqbaylit. Icna-d imiren tizlit-is yettwasen deg umadal A Baba-inub. 

Kra iseggasen seld 1973, isufeɣ-d angul-is (CD) amenzu, anda llant tuɣac izuznen mannect n tsuta: A baba-Inu ba, Isefra, Ssendu, Azger, Muqleɣ, Zwitt rwitt, Cfiɣ, Azwaw, Tagrawla, Ers-d a yiṭes, Tiḍri n wegdud akw d Tamacahutt n tsekkurt. Deg useggas n 1979, isufeɣ-d aḍebsi-ines wis sin : A yarrac Nneɣ. Yeqqim azal n mraw kuz (14) iseggasen d amek i d-yerna aḍebsi wis krad, azwel-is : Inegmar neɣ Iṣeggaḍen n Tafat (Les Chasseurs de lumière) deg 1993. Maca deg 1986, yexdem yiwen n leqdic igerzen, imi isnejmaɛ-d kra n warrac imecṭaḥ di Franṣa, yessufɣ-d yid-sen yiwen uḍebsi i yeqqimen deg umezruy n ccna aqbayli , am uḍebsi n  baba-inu ba. Aḍebsi isemma-yas: Taɣribt-iw akw d tarbaɛt n warrac Tiddukla. 

Deg 1999, Yidir isekles aḍebsi-ines wis kuz, iwumi isemma:  Timugat (Identités), anda i ittekka ucennay Aqbayli Brahim Izri d unazur afranṣiw 'Maxime Le Forestier' d wiyaḍ am  'Manu Chao', 'Dan Ar Braz', Gnawa, d Zebda.

Deg useggas n 2002, isufɣ-d yiwen uḍebsi : sin igwemaḍ, yiwet n targit (Deux rives un rêve), ma di 2005, isufɣ-d aḍebsi: ger tazeqqa d wakal (Entre scène et Terre). Deg uneggaru agi iḥka-d yakw s tugniwin amecwar-is n ccna, di yal tazeqqa anda yecna, di kra n tmura..
yernad g asegwass n 2007 aḍebsi  Fransa n tirmiwin (la France des couleurs)

 Tawilat uzawan n Yidir 

Deg uzawan n Yidir, aṭas n wallalen i iseqdac , ɣas ulamma Tajewwaqt tesɛa azal meqqren i izaden af wiyaḍ (imi Yidir yettureba-d ar yiqbayliyen). Mi yella mecṭuh, ula  d netta yekkat-itt akken iwata, yuɣ lḥal d tinna i d allal amenzu s wiyes i yebda yetturar aẓawan. Aẓawan i yeggar Yidir a naf deg-s imesla n ugambar (tagiṭart), tajewaqt d dderbuka. Imesla n tuɣac-is s teqbaylit, maca inumak-nsent d ameɣradan (n ddunit akk).  

Isental n tuɣac n Yidir mgaraden, icennu af yinig -lɣerba- (ad d-nuɣal, wi' bɣyn, aɣrib), tameɣra (zwitt rwitt, azwaw, aya lxir inu, yelha wurar), cfata, aktay (cfiɣ, at zik, tagrawala), timucuha (baba-inu iba, tamacahutt n tsekkurt)... atg. 

Tawila n uzawan n Yidir d icewwiqen i d-yesmektayen akal n lejdud, i-ɣ-d-iḥekkun af umezruy n yiqbayliyen  akk d Tamazɣa s umata. Tuɣac n yidir ttakken-t sseglilizent ṣsura n win/tin i sent-isellen; senkarent-d tamdanit (tujjma)deg wulawen. Ddeqs n tezlatin n Yidir iwumi ɛawden inaẓuren, mačči kan icennayen n Tmazɣa maca ula d iwerdanen. Ladɣa taɣuct-nni « Baba-inu ba» ɛawden-as ugar n 17 icennayen seg yal  tama deg umaḍal.

 Tisfifin akk d iḍebsiyen n Yidir 

 Ger tazeqa d wakal (2005) 

De uḍebsi-ya n DVD, att-afem tudert d umecwar n Yidir di ccna, llant deg-s tugniwin d isura n tmeɣriwin, di yal tizeɣwiwin(tizeɣwa) anda i yecna, di yal tmura.

 Isefra
 Chfir
 Mliyi
 Abehri Tmeddit
 Ssendu
 A vava inouva
 Tizi Ouzou
 Azwaw
 Tamacaout
 Cteduyi
 Awah Awah
 Pourquoi cette pluie ?
 Zwitt Rwitt

 Fransa n tirmiwin (2007) 

 Je viens de là où l'on m'aime (feat. Féfé & Leeroy)
 La France des couleurs
 Ce coeur venu d'ailleurs (feat. Noa)
 Marche sur Jérusalem (feat. Akhenaton)
 Lettre à ma fille (écrit par Grand Corps Malade et composée par Tanina la fille de Idir)
 Tout ce temps (feat. Zaho)
 Africa Taferka (feat. Tiken Jah Fakoly)
 Retour (feat. Sinik)
 Interlude (feat. Wallen)
 Ya Babba (feat. Wallen)
 Mama (feat. Danielito, Guizmo et Manu de Tryo)
 Sous le ciel de Marseille (feat. Kenza Farah)
 Afous (feat. Kore)
 Médailles en chocolat (feat Disiz La Peste)
 À mon père (feat. Nâdiya)
 Pèlerinage (feat. Oxmo Puccino)
 D'où je viens (feat. Rim'K & Sniper)

 Tamakkast 
Deg wass n 2 mayyu 2020 ɣef 21:30 deg usganfu n Bichat-Claude-Bernard i d-yezgan di Paris yemmut Yidir deg waddar (leɛmeṛ) n 70 n iseggasen

 Imniren 

 Tamselyut, Iseddagen & Izdayen Iberraniyen 

 asmel unisib n Yidir 
 asmel n Radio France Inter
  Wikipedia' s tefranṣiṣt
 tameddurt n Yidir 
 Tasemlilt tamezwarut sɣur R. Begnan

Yidir
Yidir